stanford-oval/wikipedia huggingface dataset:
Alinen Pirttijärvi

| Alinen Pirttijärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°23′25″N, 25°13′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lummennen ja Vesijaon valuma-alue (14.25)
Laskuoja:  oja Alajärveen 
Järvinumero:  14.251.1.006
Mittaustietoja
Pinnankorkeus:  105,6 m  
Pituus:  430 m  
Leveys:  160 m  
Rantaviiva:  1,024 km  
Pinta-ala:  4,761 ha  
Saaria:  ei saaria 
 fiAlinen Pirttijärvi 
Alinen Pirttijärvi  on Päijät-Hämeessä Padasjoella Arrakosken kylän lähellä sijaitseva järvi.
Maantietoa

Järven pinta-ala on 4,8 hehtaaria, se on 450 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Padasjoen alueeseen (14.251) se kuuluu. Järven vedenpinnan korkeus on 105,6 metriä mpy.
Allu (pelaaja)

| Aleksi Jalli |
| --- | --- |

Henkilötiedot
Syntynyt: 20. toukokuuta 1992 (ikä 32) Helsinki
Kansalaisuus:  Suomi
Elektronisen urheilun pelaaja
Pelaajanimi:  allu
Aktiivisena:  2009–
Nyk. joukkue:  Jano Esports
Rooli:  Tarkka-ampuja
Peli:  Counter-Strike 2
Ammattilaisjoukkueet

  Counter-Strike 1.6  
 2009 :  munkka
 2009–2010 :  eXelon Gaming
 2010 :  munkka
 2010 :  Playzone
 2010–2011 :  munkka
 2011 :  eXelon Gaming
 2011 :  Excello
 2011 :  Online Kingdom
 2012 :  Team WinFakt
   Counter-Strike: Global Offensive  
 2012 :  The Hawks!
 2012 :  Team WinFakt
 2012 :  The Hawks!
 2012–2013 :  Curse.EU
 2013 :  The Hawks!
 2013 :  myDGB.net
 2013 :  RAIDERS
 2013 :  4w
 2013–2014 :  ENCE eSports
 2014–2015 :  mousesports
 2015 :  3DMAX
 2015 :  Ninjas in Pyjamas
 2015 :  Team Liquid (väliaikaisesti)
 2016 :  ENCE eSports
 2016–2017 :  FaZe Clan
 2017–2018 :  OpTic Gaming
 2018–2021:  ENCE eSports
 2022–:  JANO Esports
Aleksi ”allu” Jalli (s. 20. toukokuuta 1992) on suomalainen Counter-Strike 2 -ammattilainen. Jallin uran suurimpia saavutuksia ovat Major-hopea keväältä 2015 ja keväältä 2019 Katowicesta sekä StarLadder-turnausvoitto huhtikuulta 2017 ja Blast Pro Series Madridin voitto vuonna 2019. Jalli on pelannut muun muassa suomalaisen ENCE eSports -organisaation joukkueessa ja vuonna 2018 hän liittyi joukkueen uuteen kokoonpanoon joukkueen kapteenina.
Vuonna 2014 Jalli nousi maailman parhaiden  AWP-tarkkuuskivääriä käyttävien pelaajien joukkoon. Seuraavan vuoden päätteeksi HLTV listasi Jallin maailman 19. parhaaksi Counter-Strike: Global Offensive -pelaajaksi. Vuonna 2018 Ilta-Sanomat arvioi Jallin olevan Suomen tunnetuin ja menestynein Counter-Strike-pelaaja.
Ura > Uran alku

Jalli tutustui Counter-Strikeen ensimmäisen kerran ala-asteella kaverinsa kautta.
Vuonna 2009 Jalli pelasi munkka-nimisessä suomalaisessa Counter-Strike 1.6 -joukkueessa, joka osallistui Dreamhack Winter 2009 -turnauksen karsintoihin mutta hävisi Power Gamingille, toiselle suomalaisjoukkueelle. Power Gaming kuitenkin jättäytyi kisoista sairastapauksen vuoksi, minkä johdosta turnauspaikka aukesi munkalle. Samaan aikaan munkka liittyi eXelon Gaming -organisaatioon, joten joukkue edusti turnauksessa uutta organisaatiotaan. Joukkue ei tosin selvinnyt ryhmävaihetta pidemmälle. Vuonna 2010 Jalli erosi eXelon Gamingistä ja keräsi uuden munkka-kokoonpanon. Elokuussa hän liittyi Playzone-joukkueeseen mutta erosi lokakuussa, minkä johdosta munkka kokosi itsensä taas uudestaan.
Jalli on sanonut, että varsinainen päätös siirtymisestä harrastelijasta tietokonepelaamisen ammattilaiseksi syntyi tammikuussa 2011, kun hän osallistui kavereidensa kanssa Lantrek-tapahtuman Counter-Strike 1.6 -turnaukseen. Jallin joukkue otti kovia tappioita ja se hävisi turnauksen.
Keväällä 2011 munkka liittyi eXelon Gamingiin uudemman kerran mutta tälläkään kertaa yhteistyö ei kestänyt pitkään. Pian Jallin joukkue päätyi pelaamaan portugalilaisen organisaation, Excellon, suomalaisjoukkueessa mutta joukkue pysyi koossa vain kuukauden. Heinäkuussa Jalli siirtyi toisen portugalilaisen organisaation, Online Kingdomin, suomalaisjoukkueeseen mutta sekään ei kestänyt kuukautta pidempään. Tammikuussa 2012 Jalli liittyi belgialaisen Team WinFakt -organisaation kovatasoiseen suomalaisjoukkueeseen. Tämä oli merkittävä harppaus Jallin uralle. Joukkueen kapteenina pelasi jo pidemmältä ajalta menestystä hankkinut Tomi "lurppis" Kovanen. Team WinFakt pysyi koossa melkein puoli vuotta, kunnes se hajosi toukokuussa.
Kesäkuussa 2012 ESL ilmoitti, ettei Counter-Strike 1.6 ole enää osana IEM-turnauksia, koska Valven uusi Counter-Strike-peli tulisi korvaamaan sen.
Ura > Counter-Strike: Global Offensive -ura

Counter-Strike: Global Offensive:n parissa Jalli aloitti heti pelin julkaisun jälkeen vuonna 2012. Vuosina 2012–2014 Jalli pelasi monessa suomalaisjoukkueissa ja voitti monta suomalaista turnausta. Joukkueet eivät kuitenkaan menestyneet kansainvälisesti. Vuonna 2014 Jalli siirtyi suomalaisesta ENCE eSportsista saksalaiseen Mousesportsiin, joka oli Jallin uran ensimmäinen kansainvälinen joukkue. Jalli pelasi Mousesportsin riveissä noin viisi kuukautta, minkä jälkeen hän palasi Suomeen ja suomalaiseen 3DMax-organisaatioon.
Jalli saavutti 3DMax-joukkueen kanssa paikan Counter-Striken suurimpaan turnaukseen, majoreihin (Katowice 2015), karsintojen kautta. Jalli kuitenkin siirtyi ruotsalaiseen Ninjas in Pyjamas -organisaatioon ennen majorturnausta ja näin ollen edusti ruotsalaista joukkuetta 3DMaxin sijasta. Jalli pelasi ruotsalaisessa seurassa noin kymmenen kuukautta, mutta joukkue alisuoritti pahasti eikä saavuttanut muuta kuin kolme 2-sijaa. Joulukuussa 2015 Jalli ilmoitti Twitterissä ettei hän jatka ruotsalaisessa organisaatiossa ja olevansa innoissaan siitä, mitä tulevaisuus tuo tulleessaan.
Poistuttuaan Ninjas in Pyjamasista Jalli kävi viikon pituisella testijaksolla yhdysvaltalaisessa Team Liquidissa. Testijakso ei kuitenkaan tuottanut tulosta eikä Jalli tehnyt joukkueen kanssa sopimusta. Joukkueessa pelaava Spencer "Hiko" Martin kertoi, ettei Jallilla vaikuttanut olevan halua muuttaa vakituisesti Yhdysvaltoihin.
Ura > Counter-Strike: Global Offensive -ura > Paluu Suomeen

Joulukuussa 2015 suomalainen jo kertaalleen lopettanut ENCE eSports -organisaatio päivitti Facebook-sivuillensa tekstin "Rebooting". Seuraavina päivinä muutama suomalainen e-urheiluammattilainen julkaisi Twitterissä vihjailevia viestejä, joista paljastavin oli Miikka "suNny" Kempin julkaisema kuva, josta erottuivat ENCE eSportsin logo tulostettuna sopimuspaperin kanteen ja kuvan taustalla olevasta käsivarresta oli tunnistettavissa Jallin tatuointi.
Tammikuussa 2016 ENCE eSports ilmoitti, että Jalli palaa Suomeen ja liittyy pelaamaan organisaation uuteen joukkueeseen. Joukkueen managerin, Joona "natu" Leppäsen, mukaan Suomesta oli puuttunut huipputiimi, johon suomalaiset voisivat samaistua. Joukkueen kokoonpanoon kuuluva suNny kertoi, että joukkueen tavoite olisi olla maailman top 10 -listalla vuoden loppuun mennessä.
Joukkue kuitenkin alisuoritti pahasti ja elokuussa 2016 yhdysvaltalainen FaZe Clan osti Jallin ENCE:stä.
Ura > Counter-Strike: Global Offensive -ura > Uran uusi nousukiito

Maaliskuussa 2017 FaZe:n joukkue menestyi sijoittumalla toiseksi IEM XI World Championship -turnauksessa.
Huhtikuussa Jalli saavutti uransa ensimmäisen ison kansainvälisen turnausvoiton, kun FaZe voitti StarLadder i-League StarSeries Season 3 -turnauksen. Turnauksen pääpalkinto oli 125 000 dollaria.
FaZe sijoittui toiseksi sekä toukokuun IEM XII Sydney -turnauksessa että kesäkuun Esports Championship Series Season 3 -finaaleissa.
Elokuussa 2017 FaZe ilmoitti penkittäneensä Jallin ja auttavansa häntä siirtymään urallaan eteenpäin. 22. elokuuta yhdysvaltalainen OpTic Gaming ilmoitti hankkineensa Jallin riveihinsä.
7. helmikuuta 2018 OpTic Gaming esitteli täysin uuden kokoonpanonsa ja samalla kävi ilmi, ettei Jalli enää pelannut joukkueessa. Kaksi päivää myöhemmin Jalli vahvisti organisaatiosta eroamisen mutta kertoi olevansa pitkästä aikaan innoissaan pelaamisesta. Lisäksi Jalli kertoi olevansa avoin tarjouksille.
26. helmikuuta Jalli liittyi ruotsalaisen GODSENTin kokoonpanoon ESEA:n Mountain Dev -liigan ajaksi, koska GODSENTin Ludvig "Brollan" Brolin ei saanut pelata ESEA:n otteluissa nuoren ikänsä takia. Jalli pelasi ruotsalaisjoukkueen kanssa yhteensä kymmenen peliä mutta joukkue ei selvinnyt pudotuspeleihin asti.
Ura > Counter-Strike: Global Offensive -ura > ENCE 2.0

Maaliskuun 2018 alussa suomalainen ENCE eSports järjesti Lahdessa lehdistötilaisuuden yhdessä Pelicansin kanssa ja siinä julkistettiin Jallin kahden vuoden sopimus. Huhtikuussa ENCE esitteli joukkueen muut pelaajat, jotka kaikki liittyivät joukkueeseen kahden vuoden sopimuksilla.
Saavutukset > CS:GO Major Championship -turnaukset eli Majorit (MM-kisat)

2. sija, ESL One: Katowice 2015
5.-8. sija, ESL One: Cologne 2015
3.-4. sija, DreamHack Open Cluj-Napoca 2015
5.-8. sija, ELEAGUE Major: Atlanta 2017
2. sija, IEM Katowice 2019
Saavutukset > Muita suuria CS:GO-turnauksia ja -liigoja

3. sija, 2012: Copenhagen Games 2012
2. sija, 2014: ESL Pro Series Germany: Summer 2014
2. sija, 2014: ESL Pro Series Germany: Winter 2014
2. sija, 2015: Gfinity Spring Masters 1
2. sija, 2015: StarLadder StarSeries XII
2. sija, 2015: FACEIT League 2015 Stage I Finals
2. sija, 2015: Gfinity Masters Summer 1
2. sija, 2015: Fragbite Masters Season 5
2. sija, 2017: Intel Extreme Masters XI - World Championship
1. sija, 2017: StarLadder i-League StarSeries Season 3
2. sija, 2017: Intel Extreme Masters XII - Sydney
2. sija, 2017: Esports Championship Series Season 3 - Finals
1. sija, 2017: ESL Pro League Season 6 - North America
1. sija, 2018: StarSeries & i-League CS:GO Season 6
Muuta

Vuoden 2015 verotietojen mukaan Jalli ansaitsi yli 108 000 euroa.
Jallin onnistuneita pelihetkiä kommentoidaan usein Twitch-chatissa sanoilla ”GOD allu”, kun taas epäonnistumisia sanoilla ”BOT allu”. Jälkimmäisellä viitataan Jallin pelaavan yhtä huonosti kuin tietokoneen ohjaamat harjoitusvastustajat. Huudahduksista on sittemmin tullut osa Jallin henkilöbrändiä.
Aiheesta muualla

Kellokoski, Marianna: Tämä 23-vuotias suomalainen on ässä Counter Strikessa – ja kilpapelaamisen supertähti, Nyt-liite 21.7.2015
Liquidpedia-wiki
| --- | --- |
Pääsarja:  Counter-Strike  Condition Zero Deleted Scenes  Source  Global Offensive  Counter-Strike 2 
Spin-off-sarja:  Neo  Online  Nexon: Zombies  Online 2 
Kilpapelaaminen:  Counter-Striken major-turnaukset 
Huomattavia pelaajia:  coldzera  dev1ce  donk  flusha  GeT_RiGhT  GuardiaN  kennyS  olofmeister  s1mple  shox  ZywOo 
Huomattavia joukkueita:  Astralis  Cloud9  ENCE  FaZe Clan  Fnatic  G2 Esports  Heroic  Mouz  Natus Vincere  Ninjas in Pyjamas  Virtus.pro  Team Spirit  Vitality 
Katso myös:  Valve Corporation  HLTV  Gearbox Software  Ritual Entertainment  Turtle Rock Studios  Hidden Path Entertainment  Steam  GoldSrc  Source 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Kalliojärvi (Padasjoki, Arrakoski)

| Kalliojärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°23′45″N, 25°13′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lummennen ja Vesijaon valuma-alue (14.25)
Laskuoja:  oja Kalajärveen 
Järvinumero:  14.251.1.009
Mittaustietoja
Pinnankorkeus:  123 m  
Pituus:  250 m  
Leveys:  180 m  
Rantaviiva:  0,738 km  
Pinta-ala:  3,363 ha  
Saaria:  ei saaria 
 fiKalliojärvi 
Kalliojärvi  on Päijät-Hämeessä Padasjoella Arrakosken kylän lähellä sijaitseva järvi.
Maantietoa

Järven pinta-ala on 3,4 hehtaaria, se on 250 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 750 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Padasjoen alueeseen (14.251) se kuuluu. Järven vedenpinnan korkeus on 123 metriä mpy.
Kauratteenjärvi

| Kauratteenjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°24′14″N, 25°11′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lummennen ja Vesijaon valuma-alue (14.25)
Laskuoja:  oja Alajärveen 
Järvinumero:  14.251.1.011
Mittaustietoja
Pinnankorkeus:  100,3 m  
Pituus:  1,2 km  
Leveys:  510 m  
Rantaviiva:  2,966 km  
Pinta-ala:  36,239 ha  
Saaria:  1 
 fiKauratteenjärvi 
Kauratteenjärvi  on Päijät-Hämeessä Padasjoella Kauratun kylän lähellä sijaitseva järvi.
Maantietoa

Järven pinta-ala on 36 hehtaaria, se on 1,2 kilometriä pitkä ja 500 metriä leveä. Järvellä on kartan mukaan yksi saari.  Sen rantaviivan pituus on 3,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Padasjoen alueeseen (14.251) se kuuluu. Järven vedenpinnan korkeus on 100,3 metriä mpy.
Ada-luokka

| Ada-luokka MILGEM |
| --- | --- |


Tekniset tiedot
Uppouma:  2 300 t (kuormattu)
Pituus:  99,5 m
Leveys:  14,4 m
Syväys:  3,7 m
Koneteho:  1 × GE LM2500 -turbiinimoottori 23 MW 2 × MTU 16V595 TE90 -dieselmoottoria á 4,3 MW
Propulsio:  2-akselinen CODAG
Nopeus:  30 solmua (suunniteltu)
Miehistöä:  85 (14 upseeria)
Toimintamatka:  3 500 nm@15 solmua
Aseistus
Meritorjunta:  1 × OTO Melara 76 mm Super Rapid 2 &times Boeing Harpoon 4 × 324 mm Mk32 Mod 9 -ASW torpedoputkea 1 × S-70B Seahawk
Ilmatorjunta:  1 × 21 siilon Mk 49 RIM-116 Rolling Airframe Missile 2 × 12,7 mm Aselsan STAMP
Ada-luokka on Turkin laivaston neljän korvetin muodostama alusluokka.
Suunnittelu

Vuonna 1996 Turkin laivasto ilmoitti, että se haluaa valmistaa kahdeksan korvettia MILGEM-projektissa. Valmistuksessa käytettäisiin mahdollisimman paljon turkkilaista osaamista. Turkin valtion talousongelmat 1990-luvun lopulla hidastivat ohjelman aloitusta, mutta helmikuussa 2001 se sai valtion hyväksynnän. Tarjouspyyntö kahdeksasta aluksesta ja mahdollisesta neljän aluksen optiosta lähetettiin kahdelletoista telakalle, joista vain kaksi lähetti tarjouksensa. Myöhemmin kummankin tarjouksen katsottiin olevan sopimattomia tarjouspyynnön ehtojen rikkomisen vuoksi.
Maaliskuussa 2004 laivasto perusti hanketta varten Istanbulin laivastontelakalle suunnittelutoimiston (engl. MILGEM project office, MPO), jolle siirrettiin alusten suunnittelu- ja valmistusvastuu.
Suunniteltujen alusten kokonaispituus on 99,5 metriä ja maksimileveys 14,4 metriä. Täysin kuormattuna alusten uppouma on noin 2 300 tonnia. Perään sijoitetulle helikopterikentälle on mahdollista laskeutua 10 tonnin helikopterilla ja hangaariin on mahdollista sijoittaa S-70B SeaHawk. Alus on täysin toimintakykyinen aina Sea State 5:een ja osittain toimintakykyinen Sea State 6:ssa.
Alusten häiveominaisuudet olivat tärkeänä suunnitteluperusteena, joten kaikki järjestelmät on pyritty sijoittamaan kansirakenteisiin luukkujen ja katteiden taakse. Tübitak-Bilgemin järjestelmä kerää lämpösäteilymittausten tuloksia mittalaitteilta, joita on sijoitettu eripuolille alusta. Äänilähteitä on pyritty vähentämään parannettaessa sukellusveneidentorjuntakykyä.
Suunnittelu > Propulsiojärjestelmä

Propulsiojärjestelmänä on kaksiakselinen diesel- ja turbiinimoottoreiden yhdistelmä (engl. COmbined Diesel And Gas, CODAG). Järjestelmässä on kaksi 4,3 megawatin Rolls Royce Power Systems MTU 16V595 TE 90 -dieselmoottoria ja 23 megawatin GE LM2500 -kaasuturbiini, joka on kytketty kumpaankin dieselmoottoriin. Järjestelmällä voidaan millä tahansa koneisto yhdistelmällä liikuttaa alusta. Yhdellä dieselmoottorilla saavutetaan 15 solmun risteilynopeus. Kummallakin dieselmoottorilla nopeus kasvaa 22,5 solmuun. Turbiinimoottorilla saavutetaan 27 solmua ja kokojärjestelmää saman aikaisesti käytettäessä saavutetaan huippunopeus 30 solmua. Kumpaankin akseliin on liitetty Escher Wyss -säätölapapotkuri.
Aluksen toimintamatkana on 15 solmun risteilynopeudella 3 500 merimailia eli lähes 6 500 kilometriä.
Suunnittelu > Aseistus

Aluksen etukannelle on asennettu sekä meri- että ilmamaalien ampumiseen soveltuva OTO Melaran 76 millimetrin Super Rapid -tykki, jonka tornin kuvun on suunnitellut  ja valmistanut turkkilainen ONUK-BG. Tykin tulinopeus on 120 laukausta minuutissa. Lähitorjuntaan aluksella on kummallakin puolella savuhormia Aselsanin STAMP alusta, joihin voidaan kytkea .50" Browning M2 HB -konekivääri. Konekivääreissä on ampumavalmiina noin 200 laukausta. Asejärjestelmien oikealla puolella on sensorikupu, jossa on TV-kamera, 8-12 mikrometrin lämpökamera ja laseretäisyysmittari. Konekiväärit ovat taistelunjohtokeskuksen kauko-ohjaamia.
Ilmamaalien torjuntaan aluksen helikopterihangaarin katolle on asennettu RAM Mk 31 GMWS, jossa on 21 laukaisuvalmista RIM-116 RAM -ohjusta Mk 49 -laukaisualustalla. Merimaalien torjuntaan aluksella on savuhormin ja maston välissä jopa kahdeksan Boeing AGM-84 Harpoon -meritorjuntaohjusta. Ohjukset on peitetty suurilla suojilla, jotta vähennetään tutkaheijastusta. Sukellusveneiden torjuntaan aluksella on kaksi Mk 32 Mod 9 -torpedojärjestelmää, jotka on sijoitettu helikopterihangaariin aluksen sivuille kohti aluksen perää. Kummassakin järjestelmässä on päällekkäin kaksi 324 mm torpedoputkea, joiden suojana on tutkaheijastusta vähentävä luukku.
Aluksilla on helikopterille rakennetut tilat. Alukselle sijoitettu S-70B Seahawk kykenee käyttämään erilaisia torpedoita ja ohjuksia.
Suunnittelu > Elektroniset järjestelmät

Alusten ilma- ja merivalvontatutkana on Thales SMART-S Mk 2 3D -tutka, joka on sijoitettu maston kärkeen. Tutka toimii 2 000 - 4 000 MHz:n taajuudella (Nato E/F ja Yhdysvaltain S) ja kykenee havaitsemaan pinta-aluksen 80 kilometrin etäisyydeltä ja ilmamaalin 250 kilometrin etäisyydeltä. Vuonna 2010 Aselsan ja Thales allekirjoittivat sopimuksen, joka mahdollistaa tutkien lisenssivalmistuksen Turkissa.
Merenkulkututkana on Aselsan Low Power ECCM Radar (ALPER), joka toimii Naton I/J-kaistalla (Yhdysvaltain X). Tutka havaitsee pinta-aluksen noin 65 kilometrin etäisyydeltä. Aluksilla on keulassa Tübitakin ja laivaston tutkimuskeskuksen valmistama kaikuluotain Yakamoz, joka on sijoitettu ONUK-BG:n valmistamaan lasikuitukupuun. Luotain perustuu Yhdysvaltain laivaston AN/SQ-56-kaikuluotaimeen ja havaitsee vedenalaisen kohteen jopa 40 kilometrin etäisyydeltä.
Aluksilla on kaksi optista ilmaisinta: komentosillalla Thales STING-EO Mk2 -tulenjohtolaite ja lyhyeen mastoon savuhormin ja RAM-laukaisimen väliin sijoitettu Aselsan ASELFLIR-300 D -lämpökamera ja etäisyysmittari, joka kykenee seuraamaan kuutta maalia samanaikaisesti.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| TCG Heybeliada | Istanbulin laivastontelakka | 26. heinäkuuta 2005 | 27. syyskuuta 2008 | 27. syyskuuta 2011 |  |
| TCG Büyükada | Istanbul | 27. syyskuuta 2008 | 27. syyskuuta 2011 | 27. syyskuuta 2013 |  |
| TCG Burgazada | Istanbul | 17. joulukuuta 2014 | 21. kesäkuuta 2016 | 4. marraskuuta 2018 |  |
| TCG Kınalıada | Istanbul | 8. lokakuuta 2015 | 3. heinäkuuta 2017 | 29. syyskuuta 2019 |  |
Ylinen Pirttijärvi

| Ylinen Pirttijärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°23′40″N, 25°12′58″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lummennen ja Vesijaon valuma-alue (14.25)
Laskuoja:  oja Aliseen Pirttijärveen 
Järvinumero:  14.251.1.007
Mittaustietoja
Pinnankorkeus:  113,4 m  
Pituus:  470 m  
Leveys:  260 m  
Rantaviiva:  1,386 km  
Pinta-ala:  5,68 ha  
Saaria:  ei saaria 
 fiYlinen Pirttijärvi 
Ylinen Pirttijärvi  on Päijät-Hämeessä Padasjoella Arrakosken kylän lähellä sijaitseva järvi.
Maantietoa

Järven pinta-ala on 5,7 hehtaaria, se on 450 metriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 1,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Padasjoen alueeseen (14.251) se kuuluu. Järven vedenpinnan korkeus on 113,4 metriä mpy.
Mean (kappale)

| ”Mean” Taylor Swift |
| --- | --- | --- |

Singlen tiedot
 Albumilta: Speak Now
 Julkaistu: 19. lokakuuta 2010 (promosingle)   13. maaliskuuta 2011 (virallinen singlejulkaisu)
 Formaatti: lataus, suoratoisto, cd
 Tekijä(t): Taylor Swift
 Tuottaja(t): Nathan Chapman, Swift
 Tyylilaji: country, bluegrass
 Kesto: 03.58
 Levy-yhtiö: Big Machine
Listasijoitukset
  11.    country 2.
Taylor Swiftin muut singlet
| ”Back to December” 2010 | ”Mean” 2011 | ”The Story of Us” 2011 |
Mean on yhdysvaltalaisen laulaja-lauluntekijä Taylor Swiftin kappale vuodelta 2010. Swift on säveltänyt kappaleen yksin. Kappaleen tuottajia ovat Nathan Chapman ja Swift. ”Mean” on kolmas single Swiftin albumilta Speak Now.
Kappale nousi Yhdysvalloissa Billboard Hot 100 -listan sijalle 11 ja countrylistan sijalle 2. Kappale on voittanut kaksi Grammy-palkintoa.
Swift levytti kappaleen uudelleen nimellä ”Mean (Taylor's Version)” Speak Now -albumin uudelle versiolle Speak Now (Taylor’s Version) vuonna 2023. Live-versio kappaleesta löytyy hänen konserttijulkaisultaan Speak Now World Tour – Live (2011).
Sisältö

”Mean” on tyyliltään countrya ja bluegrassia. Kappaleen sanoitukset kertovat kiusaamisesta. Swift kirjoitti kappaleen vastauksena musiikkikriitikolle, jonka antamaa arvostelua hän piti poikkeuksellisen ilkeänä.
Julkaisu ja vastaanotto

Kappale julkaistiin promosinglenä latauksena 19. lokakuuta 2010 muutama päivä ennen Speak Now -albumin julkaisua. Se julkaistiin virallisena radio- ja CD-singlenä 13. maaliskuuta 2011. Kappaleelle julkaistiin musiikkivideo, jossa esiintyvät Swiftin lisäksi näyttelijät Joey King ja Presley Cash. Videon ohjasi Declan Whiteboom.
Kappale nousi Yhdysvalloissa Billboard Hot 100 -listan sijalle 11 ja countrylistan sijalle 2. Kanadassa se nousi listasijalle 10. Kappale voitti parhaan country-kappaleen ja parhaan country-sooloesityksen Grammy-palkinnot vuoden 2012 Grammy gaalassa.
Listasijoitukset

| Maa ja lista | Korkein sija |
| --- | --- |
 Australia (ARIA Charts): 45
 Etelä-Korea (Gaon Chart, ulkomaiset singlet): 92
 Kanada (Canadian Hot 100): 10
 Kanada (Canada Country): 2
 Yhdysvallat (Billboard Hot 100): 11
 Yhdysvallat (Hot Country Songs): 2

| Maa ja lista | Korkein sija |
| --- | --- |
 Australia (ARIA Charts): 30
 Filippiinit (Billboard PH Hot 100): 10
 Iso-Britannia (OCC, suoratoisto): 57
 Kanada (Canadian Hot 100): 17
 Singapore (RIAS, Top Digital): 27
 Uusi-Seelanti (Recorded Music NZ): 28
 Yhdysvallat (Billboard Hot 100): 16
 Yhdysvallat (Hot Country Songs): 5
Global 200 (Billboard): 33
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 2x platinaa | Australian Recording Industry Association |
|  Brasilia | kultaa | Pro-Música Brasil |
|  Iso-Britannia | hopeaa | British Phonographic Industry |
|  Kanada | kultaa | Music Canada |
|  Uusi-Seelanti | platinaa | Recorded Music NZ |
|  Yhdysvallat | 3x platinaa | Recording Industry Association of America |